Diari Oficial de la Generalitat Valenciana


Sumari del DOGV 5261, del 18-05-2006 (2006/4848)

Rotlle d'apel·lació número 1.001/2005. Cèdula de notificació.
-------------------------------------------------------------

### Dades del document

Número de DOGV
:   5261

Data del DOGV
:   18-05-2006

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2006/4848


Organisme emissor
:   Audiència Provincial de València

Tipus de document
:   Anunci

Rotlle d'apel·lació número 1.001/2005. Cèdula de notificació. [2006/Q4848]  
La Secció Sisena de l'Audiència Provincial de València ha dictat, en el rotlle d'apel·lació número 1.001/2005, la sentència que té l'encapçalament i la part dispositiva que es diuen tot seguit:  
«Rotlle número 1.001/2005  
Sentència número 182  
. Presidenta: María Mestre Ramos  
. Magistrats: José Francisco Lara Romero i José Francisco Beneyto García-Robledo  
València, 23 de març de 2006  
La Secció Sisena de l'Audiència Provincial de València, sent-ne ponent el magistrat emèrit José Francisco Beneyto García-Robledo, ha vist en apel·lació el juí ordinari número 720/2002, del Jutjat de Primera Instància número 6 de València, sobre rescissió de quadern particional i per causa de lesió, seguit entre les parts; d'una, com a demandant apel·lant, María Dolores Serrano Ochando, representada per la procuradora María José Balsera Romero i assistida del lletrat José Alamán Cabrera; d'una altra, com a demandat apel·lat, el comptador partidor de les operacions particionals impugnades José María Pérez-Accino Gutiérrez, declarat en rebel·lia i incomparegut en ambdues instàncies, i, finalment, com a demandats, també apel·lants, els hereus de Ramón i María Teresa Pérez-Accino García, representats pel procurador Carlos Aznar Gómez i assistits del lletrat José Querol Sancho.  
Decidim  
Amb l'estimació, en allò que cal, dels recursos autònoms d'apel·lació interposats per la demandant María Dolores Serrano Ochando (assistida de la defensora judicial nomenada, Matilde Serrano Antuña), i pels demandats María Teresa i Ramón Pérez-Accino García, contra la sentència de data 9 de setembre de 2005, dictada per la magistrada jutgessa de Primera Instància número 6 de València, en el juí ordinari promogut per aquella, contra ambdós demandats, els senyors Pérez-Accino García, i contra José María Pérez-Accino Gutiérrez, declarat en rebel·lia; i amb la revocació i confirmació en part d'esta sentència, declararem:  
1. Desestimar la petició, en la demanda, de declarar rescindit, i a causa de lesió, el quadern particional confeccionat pel comptador partidor José María Pérez-Accino Gutiérrez, protocol·litzat en escriptura pública de 13 de març de 2001, autoritzada pel notari Antonio Soto Bisquert, així com desestimar la resta de pronunciaments inherents, sol·licitats en els extrems A, B i C de la mateixa súplica de la demanda.  
2. Estimar la correlativa pretensió subsidiària de la demanda, per a condemnar els codemandats, els cohereus senyors Pérez-Accino García, i, com a comptador partidor, el senyor Pérez-Accino Gutiérrez, a la rectificació de la partició, a fi que queden salvaguardats els legítims drets hereditaris, i, en usdefruit, de la viuda del causant, ací actora; i, en conseqüència, que, a la seua elecció, estos hereus indemnitzen la demandant en la suma de set milions cent huitanta-huit mil dues-centes cinquanta-huit pessetes (43.202,30 euros), o rectifiquen el lot del terç de millora, i que el completen amb els béns necessaris fins a completar la suma de 21.795.561 pessetes (215.398,48 euros), corresponents a la senyora Serrano Ochando en la herència litigiosa; per a això, i si escau, el comptador partidor farà la rectificació del quadern particional.  
3. Desestimar la pretensió que es declare el dret de propietat de l'actora sobre les accions lliurades de Telefónica, SA; així com desestimar la petició complementària que es condemne els hereus codemandats al pagament a l'actora de 198.898 pessetes (1.195,40 euros), i més, a l'alternativa que esta perceba l'equivalent d'estes accions lliurades en metàl·lic.  
4. Desestimar la petició de condemna als fills del causant, ací codemandats, i de pagar-li a l'actora la quantitat de 3.877.350 pessetes (23.303,34 euros), com a corresponents a la seua part en la suma assegurada del Pla d'Estalvi Assegurança de Vida; o absolc .a l'efecte. els tres demandats, i, deixe sense efecte la condemna de pagament decretada, i com a suposadament objecte l'esmentada quantitat d'un apoderament indegut per part dels senyors Pérez-Accino García.  
5. Estimar la pretensió que es condemne els fills codemandats perquè reten comptes de l'administració dels béns relictes del causant, així com dels seus rendiments, en el període intermedi (òbit del causant i quadern particional), amb la condemna, retuts els comptes, de pagar a la demandant una tercera part de la quantitat resultant, i d'esta traure la suma de 2.253.101 pessetes (13.541,41 euros), com a ja pagada, amb anterioritat. Amb l'absolució, també de José María Pérez-Accino Gutiérrez, pel que fa a esta pretensió.  
Sense fer pronunciament d'expressa imposició de costes a cap de les parts, i pel que fa a totes dues instàncies, de manera que cada una pagarà les causades a la seua part, i a mitges les comunes; i impose a l'actora les corresponents a la interpel·lació de José María Pérez-Accino Gutiérrez.  
I sent-ne ferma la present sentència, amb un testimoni literal d'esta, retorneu les actuacions al jutjat de procedència, perquè conste i s'execute el que s'ha resolt i subsegüentment els efectes; i porteu un certificat d'esta sentència al rotlle que l'ha motivada.  
Esta és la nostra sentència, definitivament jutjant, que pronunciem, manem i firmem.  
No s'hi pot interposar recurs de cassació».  
Esta cèdula es publica en el Diari Oficial de la Generalitat Valenciana, a fi de notificar a la part incompareguda, el demandat apel·lat José María Pérez-Accino Gutiérrez.  
València, 12 d'abril de 2006.. La secretària: Eugenia Rosa Martín Landete.